CHO ร่วมนำเสนอข้อมูลต่อนักลงทุนเผยมีงานในมือยังไม่รับรู้อีก 480 ลบ.
CHO ร่วม Opportunity Day ประจำไตรมาส 1/2558 เผยปัจจุบันมีปริมาณงานในมือที่ยังไม่รับรู้รายได้มูลค่าประมาณ 480 ล้านบาท และอยู่ระหว่างรอลุ้นผลประมูลงานใหม่อีกจำนวนมาก
28 พ.ค. 2558


คุณนิติธร  ดีอำไพ รองประธานเจ้าหน้าที่บริหาร-การเงิน บริษัท ช.ทวี ดอลลาเซียน จำกัด (มหาชน) หรือ CHO ร่วมนำเสนอข้อมูลบริษัทต่อนักลงทุน นักวิเคราะห์ และสื่อมวลชนในงานบริษัทจดทะเบียนพบผู้ลงทุน (Opportunity Day) ประจำไตรมาส 1/2558 
พร้อมเผยปัจจุบันมีปริมาณงานในมือที่ยังไม่รับรู้รายได้มูลค่าประมาณ 480 ล้านบาท และอยู่ระหว่างรอลุ้นผลประมูลงานใหม่อีกจำนวนมาก พร้อมกับคาดว่าจะสามารถทราบผลประมูลงานจัดซื้อรถโดยสารปรับอากาศใช้เชื้อเพลิงก๊าซธรรมชาติ (NGV) ล็อตแรกจำนวน 489 คัน ได้ภายในเร็วๆ นี้